Na podlagi drugega odstavka 29. člena Zakona o zdravniški službi (Uradni list RS, št. 72/06

* uradno prečiščeno besedilo, 15/08 – ZPacP, 58/08, 107/10 – ZPPKZ, 40/12 – ZUJF, 88/16
* ZdZPZD, 40/17, 64/17 – ZZDej-K, 49/18 in 66/19) Zdravniška zbornica Slovenije v soglasju z ministrom za zdravje izdaja

**PRAVILNIK**

**o registru zdravnikov**

# I. SPLOŠNE DOLOČBE

## 1. člen

## (vsebina pravilnika)

S tem pravilnikom se določa:

* pogoje za vpis in izbris iz registra zdravnikov (v nadaljnjem besedilu: register),
* postopek vpisa in izbrisa iz registra.

 **2. člen**

##  (register)

1. Zdravniška zbornica Slovenije (v nadaljnjem besedilu: zbornica) vodi register

kot upravljavec zbirke osebnih podatkov.

1. Za izvajanje z zakonom določenih nalog zbornica zbira, evidentira, obdeluje,

shranjuje, posreduje in uporablja podatke zdravnikov in doktorjev dentalne medicine (v nadaljnjem besedilu: zdravniki).

1. Zbornica ravna s podatki registra v skladu z zakonom, ki ureja varstvo osebnih

podatkov.

**3. člen**

## (pogoji, pravice in obveznosti)

1. Zdravnik sme samostojno opravljati zdravniško službo, če je vpisan v register

in če izpolnjuje druge pogoje, ki jih določa zakon, ki ureja zdravniško službo.

1. V register so vpisani zdravniki, če izpolnjujejo pogoje, določene z zakonom, ki

ureja zdravniško službo, in tem pravilnikom.

1. Z vpisom v register zdravnik pridobi vse pravice in obveznosti, ki mu gredo kot

članu zbornice, razen če je v tem pravilniku ali drugih aktih zbornice določeno drugače.

**4. člen**

## (vsebina registra)

V registru se vodijo osebni podatki zdravnikov, ki jih določa zakon, ki ureja

zdravniško službo.

**5. člen**

## (sprememba podatkov)

O vsaki spremembi podatkov iz prejšnjega člena zdravnik obvesti zbornico najpozneje v 30 dneh po nastanku spremembe.

# II. VPIS V REGISTER

**6. člen**

## (obveznost vpisa)

1. Z vpisom v register zdravnik postane član zbornice.
2. V register mora biti vpisan:
3. pripravnik,
4. zdravnik sekundarij,
5. zdravnik s strokovnim izpitom, ki opravlja zdravniško službo,
6. zdravnik specializant,
7. zdravnik, ki samostojno opravlja zdravniško službo v Republiki Sloveniji,
8. zdravnik, ki je zaprosil za pridobitev licence, pa mu je zbornica zaradi neizpolnjevanja pogojev predpisala še izpolnitev posameznih pogojev,
9. zdravnik, ki mu je bila odvzeta licenca za določen čas in je bil napoten na dodatno usposabljanje oziroma se usposablja na lastno željo.
	1. Zdravnik specialist, državljan države članice Evropske unije, Evropskega

gospodarskega prostora ali Švicarske konfederacije (v nadaljnjem besedilu: država sedeža), ki opravlja zdravniško službo in svoj poklic v skladu s predpisi države sedeža, in želi v Republiki Sloveniji občasno ali priložnostno opravljati zdravniško službo, se začasno vpiše v register. Zdravnik iz prejšnjega stavka nima pravic in obveznosti, ki jih imajo zdravniki, vpisani v register, zanj pa veljajo določbe o opravljanju zdravniške službe in ravnanju po spoznanjih znanosti in strokovno preverjenih metodah ter Kodeks zdravniške etike. V primeru ugotovljene kršitve se začasno vpisani zdravnik izbriše iz registra, lahko pa se mu izreče tudi katerakoli druga sankcija, ki je določena v aktih zbornice.

* 1. Vabljeni zdravnik, ki mu je v skladu z zakonom, ki ureja zdravniško službo,

izdano dovoljenje za začasno opravljanje zdravniške službe, se začasno vpiše v register. Vabljeni zdravnik ima vse pravice in obveznosti, ki jih imajo zdravniki, vpisani v register.

* 1. V register je lahko vpisan prostovoljni član zbornice.

**7. člen**

## (vloga)

1. Vpis v register se opravi na podlagi vloge zdravnika, kateri priloži eno ali več izmed naslednjih dokazil:
2. izjavo o izpolnjevanju pogoja zahtevane izobrazbe medicinske fakultete v Republiki Sloveniji, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter fakulteta in univerza, na kateri je bila izobrazba pridobljena,
3. dokazilo o nostrificirani diplomi tuje medicinske fakultete,
4. odločbo o enakovrednosti tujega naslova s slovenskim strokovnim naslovom doktor medicine ali doktor dentalne medicine, izdano v skladu z zakonom, ki ureja vrednotenje in priznavanje izobraževanja,
5. odločbo ministrstva, pristojnega za zdravje, (v nadaljnjem besedilu: ministrstvo) o pristopu k opravljanju strokovnega izpita, izdano na podlagi pravilnika, ki ureja pripravništvo in strokovne izpite zdravstvenih delavcev in zdravstvenih sodelavcev na področju zdravstvene dejavnosti,
6. odločbo o priznanju poklicne kvalifikacije, izdano v skladu z zakonom, ki ureja postopek priznavanja poklicnih kvalifikacij zdravnik, zdravnik specialist, doktor dentalne medicine in doktor dentalne medicine specialist,
7. odločbo o priznanju poklicne kvalifikacije, izdano v skladu z zakonom, ki ureja postopek priznavanja poklicne kvalifikacije državljanom držav članic Evropske unije, Evropskega gospodarskega prostora in Švicarske konfederacije za opravljanje

reguliranih poklicev oziroma reguliranih poklicnih dejavnosti v Republiki Sloveniji, ali

1. sklep o naložitvi dopolnilnih pogojev, izdan v postopku poklicne kvalifikacije v skladu z zakonom, ki ureja postopek priznavanja poklicnih kvalifikacij zdravnik, zdravnik specialist, doktor dentalne medicine in doktor dentalne medicine specialist ali zakonom, ki ureja postopek priznavanja poklicne kvalifikacije državljanom držav članic Evropske unije, Evropskega gospodarskega prostora in Švicarske konfederacije za opravljanje reguliranih poklicev oziroma reguliranih poklicnih dejavnosti v Republiki Sloveniji.

(2) Začasni vpis zdravnika specialista iz tretjega odstavka prejšnjega člena se opravi na podlagi prejete popolne prijave ministrstva.

(3) Začasni vpis vabljenega zdravnika iz četrtega odstavka prejšnjega člena se

opravi na podlagi izdanega dovoljenja za začasno opravljanje zdravniške službe. Začasni vpis velja za čas izdanega dovoljenja za začasno opravljanje zdravniške službe.

**8. člen**

**(postopek in pritožba)**

1. O vpisu in izbrisu iz registra izda zbornica odločbo v upravnem

postopku.

1. Zoper odločbo o vpisu ali izbrisu iz registra se lahko vloži pritožba v 15 dneh od

vročitve odločbe. O pritožbi, ki se vloži pri zbornici, odloči ministrstvo.

# III. POSTOPEK IZBRISA

**9. člen**

**(izbris iz registra)**

(1) Izbris iz registra se opravi:

* če zdravnik s pisno vlogo izjavi, da ne želi biti več vpisan v register in ne želi več opravljati zdravniške službe,
* po poteku enoletnega obdobja iz tretjega odstavka 7. člena tega pravilnika,
* s prenehanjem veljavnosti dovoljenja za začasno opravljanje zdravniške službe,
* če zdravnik, ki je prostovoljni član zbornice, ne izpolnjuje obveznosti, ki jih ima kot član zbornice, na podlagi odločitve zbornice,
* če mu je bil s pravnomočno sodbo izrečen varnostni ukrep prepovedi opravljanja poklica,
* ob smrti zdravnika.

(2) Zdravnik specialist iz tretjega odstavka 6. člena tega pravilnika se izbriše iz

registra pred potekom enoletnega obdobja, če v svoji matični državi nima več pravice opravljati zdravniškega poklica.

**10. člen**

## (postopek izbrisa iz registra)

1. Zdravnika se v primeru iz prve alineje prvega odstavka prejšnjega člena izbriše iz registra na podlagi dokončne odločbe, in sicer z zadnjim dnem meseca, v katerem je bila vložena vloga za izbris. Po izbrisu iz registra zdravnik ne sme več opravljati zdravniške službe.
2. V primerih iz druge, tretje, četrte in pete alineje prvega odstavka prejšnjega člena se izbris iz registra opravi po uradni dolžnosti.
3. Zdravnik, ki je bil izbrisan iz registra na podlagi četrte alineje prvega odstavka

prejšnjega člena, se lahko ponovno vpiše v register, ko izpolni obveznosti, ki so bile podlaga za izbris iz registra.

1. V primeru iz drugega odstavka prejšnjega člena se izbris iz registra opravi na

podlagi obvestila pristojnega tujega organa zdravnikove matične države.

# IV. PREHODNA IN KONČNA DOLOČBA

## 11. člen

**(dokončanje postopkov)**

Postopki vpisa in izbrisa iz registra zdravnikov, ki so se začeli pred uveljavitvijo tega pravilnika, se dokončajo v skladu s predpisi, ki so veljali ob začetku postopka.

**12. člen**

## (prenehanje veljavnosti)

Z dnem uveljavitve tega pravilnika preneha veljati Pravilnik o zdravniškem registru (Uradni list RS 35/00, 57/00 – popr., 43/04 in 31/10).

**13. člen**

## (začetek veljavnosti)

Ta pravilnik začne veljati naslednji dan po objavi v Uradnem listu Republike Slovenije.

Št. 0070-76/2021

Ljubljana, dne

EVA 2021-2711-0058

###  Asist dr. Marko Jug

 Predsednik skupščine Zdravniške zbornice Slovenije

Soglašam!

Janez Poklukar

Minister za zdravje